אנחנו חיים במציאות חדשה שדורשת מאיתנו אינספור התמודדויות, גם ישנות וגם חדשות, גם אישיות, גם משפחתיות וגם מקצועיות, וכורעים תחת העומס הנפשי והרגשי שיש עלינו. לרוב אין לנו יכולת להתמודד עם הכל, בטח שלא להתקדם קדימה. ואנחנו מרגישים תקועים, מתוסכלים, כועסים על כל העולם, ואין מי שיעזור לנו להדליק מחדש את האור לדרך החשוכה שמצטיירת לנו.
אולי זאת העבודה שאיבדנו ואנחנו מלאי פחדים מהעתיד לבוא ואין לנו מושג איך להמשיך מכאן. או קריירה שלא מספקת אותנו ואנחנו לא ממצים בה רבע מהיכולות שלנו ומרגישים פספוס מטורף וחוסר הגשמה. ואולי אנחנו חיים בתוך זוגיות מתסכלת שלא עונה על הצרכים שלנו ואז אנחנו לא יכולים לתת מענה לצרכים של מי שעומד מולנו ונכנסים ללופ שאין לו סוף. ואולי הילדים משקפים לנו ודווקא בימים אלו את ההורה שאנחנו ושבכלל לא רצינו להיות כזה. ואולי אנחנו בכלל לבד ולא מצליחים לייצר זוגיות והבדידות הרגשית גומרת אותנו. ואולי הכל ביחד ואולי רק משהו אחד. השורה התחתונה שאנחנו קמים בבוקר ומתנהלים מכח האינרציה, מרגישים בתוך מערבולת שלוקחת לנו את כל האוויר ומייחלים שיהיה לנו רק טוב ושנהיה מאושרים, אבל אין לנו יכולת לשנות את המציאות שלנו.
משבר היא מילה גדולה שלא תמיד אנחנו מבינים את המשמעות שלה או שאנחנו בכלל חווים משבר. מטרת המשבר היא להגיד לנו שמשהו לא בסדר בדרך ההתנהלות שלנו מול עצמנו ומול כולם. יכול להיות שאנחנו חוזרים על אותם הדפוסים שאנחנו יודעים ומכירים שהם כבר בעוכרינו, יכול להיות שלתייג את עצמנו כ"כזה אני וזה מה שיש" כבר לא משרת אותנו, ויכול להיות שהבחירות שלנו לא נכונות לנו ומביאות לנו לקשיים שאין לנו כלים להתמודד איתם ובכל פעם מחדש, וגם יכול להיות שאין לנו יכולת לתקשר את עצמנו החוצה נכון והכל משתבש לנו ואנחנו מרגישים שאף אחד לא מבין אותנו באמת.
אני מאמינה גדולה ביכולת שלנו לייצר שינויים והתפתחויות בעצמנו, ובימים אלו יותר מתמיד, ואני חווה את היכולת הזאת עם עצמי ועם המגושרים שלי, גם הצעירים מאוד שבהם, ובכל יום. אני רואה את תהליך הלמידה והטמעת ה'תורה שלי' אותה אני מעבירה להם, בחיי היומיום גם האישיים וגם המקצועיים עד כדי שבסוף תהליך לא ארוך אני כבר די מיותרת. ואם יש מתנה שרוח התקופה העניקה לנו, היא המתנה לייצר שינויים ותיקונים בדרך התנהלותנו ולחזק את הבסיס ואת יסודות קיומנו.
להכיר את הדפוסים שלך, את המשמעות והאפקט שלהם בחיי היומיום שלך ושל הסובבים אותך, ולהבין מה מהם עדיין משרת אותך ומה כבר לא.
לזהות את הקשיים ואת מקורם, לפרק כל קושי ואיך לנהל אותו ולא הוא אותך.
להבין את הבחירות שבחרת ועד כמה הן באמת נכונות לך.
לנקות את הרעשים ולדייק את עצמך עם עצמך ואת המשך הדרך שלך בהתאמה מלאה לעצמך ולא למה שמצופה ממך.
להבין מאיפה האנשים מולך מונעים ועד כמה כולנו שונים, שזה בעצם סוד החיים.
להציב מטרות ולהגשים אותן אחת אחת.
ובעיקר ללמוד להתחבר למהות האמיתית שלך שכבר מזמן שכחת ולהכיר את עצמך מחדש.